Καχούλ

Το Καχούλ η Καγκούλ (ρουμανικά: Cahul, ) είναι πόλη και δήμος της νότιας Μολδαβίας και διοικητικό κέντρο της ομώνυμης επαρχίας.LEGE Nr. 248 din 03.11.2016 pentru modificarea și completarea Legii nr. 764-XV din 27 decembrie 2001 privind organizarea administrativ-teritorială a Republicii Moldova   Σύμφωνα με την απογραφή του 2014, ο πληθυσμός της πόλης ανερχόταν στους 30.018 κατοίκους.

 Ονόματα και ετυμολογία 
Πιστεύεται ότι το Καχούλ πρωτοκατοικήθηκε πολλούς αιώνες πριν και είχε πολλά διαφορετικά ονόματα εκείνα τα χρόνια. Το όνομα "Σκεία" (Scheia) καταγράφηκε το 1502 και το "Φρουμόσα" (Frumoasa, όμορφος) το 1716. Το σύγχρονο όνομα δόθηκε στον οικισμό μετά τη μάχη του Καγκούλ το 1770, η οποία έλαβε χώρα κοντά στη περιοχή της σύγχρονης πόλης.

 Ιστορία 
Η πόλη ήταν μέρος της Ηγεμονίας της Μολδαβίας πριν από το 1812, στη συνέχεια της Ρωσικής Αυτοκρατορίας από το 1812 έως το 1856, στη συνέχεια των Ηνωμένων Ηγεμονίων (1856–1878), στη συνέχεια και πάλι της Ρωσίας (1878–1918), στη συνέχεια του Βασιλείου της Ρουμανίας (1918–1940), στη συνέχεια της Σοβιετικής Ένωσης (1940-41), βίωσε 3 χρόνια Ρουμανικής κατοχής κατά την διάρκεια του Δεύτερου Παγκόσμιου Πόλεμου (1941-1944) και στην συνέχεια προσαρτήθηκε ξανά στην Σοβιετική Ένωση εώς την διακήρυξη της ανεξαρτησίας της Μολδαβίας το 1991.

Εκτός από τις μάχες που έχουν γίνει στην περιοχή, το Καχούλ είναι επίσης γνωστό για τα ιαματικά λουτρά του και για τη λαϊκή μουσική του.

 Δημογραφικά στοιχεία 
Σύμφωνα με την απογραφή του 2014 το Καχούλ αριθμούσε 30.018 κατοίκους, από τους οποίους 13.951 ήταν άνδρες και 16.067 γυναίκες.  

 Εθνικές ομάδες 
+ Εθνική σύνθεση των κατοίκων του Καχούλ σε ποσοστό+(απογραφή 2014)  Εθνικότητα Κάτοικοι Μολδαβοί  65,27% Ρώσοι  12,44% Ουκρανοί  7,93% Βούλγαροι  5,7% Ρουμάνοι  5,06% Γκαγκαούζοι  2,46% Άλλοι 1,14%Σύνολο 100%

 Ομιλούμενες γλώσσες 
Ως μητρική και καθημερινή γλώσσα στο Καχούλ στην απογραφή του 2014 το 42,88% των κατοίκων δήλωσαν τα μολδαβικά, 29,58% τα ρώσικα, 22,85% τα ρουμανικά, 2,05% τα βουλγαρικά, 1,38% τα ουκρανικά, 0,97% τα γκαγκαουζικά και οι υπόλοιποι 0,28% άλλες γλώσσες. 

 Πολιτισμός και εκπαίδευση 
Η πόλη φιλοξενεί το Μουσικο-Δραματικό Θέατρο του Καχούλ, το μουσείο Ιστορίας του Καχούλ και άλλα δημόσια ιδρύματα και μνημεία. Κάθε δύο χρόνια, στις αρχές Ιουλίου, λαμβάνει χώρα στην πόλη ένα σημαντικό φεστιβάλ λαϊκής μουσικής, το "Nufărul Alb" ("Λευκά νούφαρα").

Στο Καχούλ βρίσκεται το Κρατικό Πανεπιστήμιο του Καχούλ, το οποίο άνοιξε το 1999 και αποτελείται από 3 σχολές (Φιλολογίας – Ιστορίας, Νομικής και Δημόσιας Διοίκησης - Οικονομίας, Πληροφορικής και Μαθηματικών) με περίπου 2.150 φοιτητές.University History 

 Διεθνές σχέσεις 
Το Καχούλ είναι αδελφοποιημένο με τις εξής πόλεις:
  Βασλούι, Ρουμανία 
  Μετζιντία, Ρουμανία

 Παραπομπές 

Κατηγορία:Μολδαβία
Κατηγορία:Πόλεις της Μολδαβίας